Drapssiktet kvinne ber om å få møte barna
Frontline-direktøren ble funnet død i en utbrent bil i Tranby onsdag før påske. Den 51 år gamle kvinnen har sittet fullstendig isolert i fengsel i to uker. - Jeg opplever ikke at mistanken er styrket. Jeg opplever heller ikke at politiet mener det. På vegne av min klient argumenterte jeg for at de objektive kriteriene for fengsling ikke er tilstede, forteller forsvarer Bent Luther.Ifølge ham har ikke politiet noen konkrete bevis for at det har skjedd et drap. - Det var de samlede opplysningene i saken som gjorde at vi valgte å ta ut drapssiktelse. Vi mener det fortsatt er skjellig grunn til mistanke, men jeg ønsker ikke å forhåndsprosedere og vil ikke si mer enn det, sier politiadvokat Vibeke Martins. Drammen tingrett er enig i politiets vurdering og ga fredag politiet medhold i at kvinnen skal varetektsfengsles i fire nye uker, hvorav to uker i fullstendig isolasjon.Ifølge forsvareren kommer hun til å anke.Hun har tidligere hatt besøksforbud mot familiemedlemmer. Ifølge forsvareren er det tøft for klienten at hun ikke har fått snakket med barna siden pågripelsen. - Isolasjonen kan hun leve med, men det er tungt for henne å ikke ha noe kontakt med barna. Hun ønsker at politiet legger til rette for et kontrollert besøk, opplyser Luther.Kvinnen har forklart til politiet at hun sist så ektemannen i live mandag kveld. To dager senere ble han funnet død i den utbrente bilen, et par kilometer fra ekteparets bolig. - Det var noe småkrangling de i mellom i forkant, men ikke noe mer enn det, opplyser Luther. Ifølge forsvareren bodde ekteparet sammen med de tre mindreårige barna i boligen helt frem til den dramatiske hendelsen onsdag før påske. - De levde som en familie, påpeker han. Kvinnen har hele veien nektet for at hun drepte ektemannen og har opplyst til at politiet at det kan dreie seg om et selvmord.VG har snakket med en rekke venner av familien som opplever det som usannsynlig at Asheim skulle ønske å ta sitt eget liv. Ekteskapet hadde vært konfliktfylt i mange år.Ifølge forsvarer Bent Luther hadde den drapssiktede kvinnen et spesielt forhold til bilen - en BMW kabriolet. Da politiet kontaktet henne og opplyste at bilen sto i brann, hadde hun vanskelig for å fatte det. Hun reiste direkte til åstedet og kom frem før den første politipatruljen.Sønnen døde av sykdom i 2003 da han var 17 år gammel.
Det tyngste for kvinnen som er siktet for drap på ektemannen Per Gunnar Asheim (57), er at hun har mistet kontakten med barna.